Na osnovu odredaba Zakona o visokom obrazovanju (“Službene novine Kantona Sarajevo“, broj: 33/17), odredaba Statuta Univerziteta u Sarajevu, prijedloga odluke Vijeća Fakulteta br.: 02-16-396-4/19 od 23.09.2019. godine, Odluke Senata Univerziteta u Sarajevu o davanju saglasnosti na raspisivanje konkursa za izbor akademskog osoblja broj: 01-32-124/19 od 30.10.2019. godine, a u skladu sa Programom sufinansiranja zapošljavanja u javnim Univerzitetima/Sveučilištima u Federaciji BiH , raspisuje se

***K O N K U R S***

***za izbor akademskog osoblja***

1. ***Oblast Temeljne nauke veterinarske medicine*** *- 1 izvršilac – saradnik u zvanju asistent, puno radno vrijeme*

Kandidati treba da ispunjavaju uvjete iz člana 96. Zakona o visokom obrazovanju (“Službene novine Kantona Sarajevo“, broj: 33/17) i člana 194. stav (1) tačka a) Statuta Univerziteta u Sarajevu.

**Uvjeti za izbor**:

**Asistent:** završen ciklus studija koji se vrednuje sa najmanje 300 ECTS bodova i najnižom prosječnom ocjenom 8 ili 3,5.

Uz prijavu, kandidati trebaju da prilože dokaze o ispunjavanju uvjeta za izbor, kako slijedi:

1. biografiju (CV);
2. ovjerenu kopiju diplome i drugu dokumentaciju o stečenom obrazovanju;
3. podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
4. ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

Kandidat koji se prijavljuje na konkurs za izbor u akademsko zvanje je obavezan u svojoj prijavi naznačiti akademsko zvanje i oblast za koje se prijavljuje. U suprotnom, takva prijava će se smatrati neurednom i neće biti razmatrana.

Sa izabranim kandidatom zakljućit će se Ugovor o radu sa punim radnim vremenom na period na koji je izabran u skladu sa članom 94. stav (4) Zakona o visokom obrazovanju (“Službene novine Kantona Sarajevo“, broj: 33/17) i u skladu sa članom 193. stav (2) Statuta Univerziteta u Sarajevu.

Dokumenti se dostavljaju u ovjerenoj kopiji.

Konkurs ostaje otvoren 15 dana počev od narednog dana od dana objavljivanja.

Nepotpune i neblagovremene prijave neće se uzimati u razmatranje.

Prijave sa dokazima o ispunjavanju uvjeta predviđenih konkursom dostaviti neposredno ili putem pošte na adresu: Univerzitet u Sarajevu - Veterinarski fakultet, Zmaja od Bosne 90, 71000 Sarajevo.

Kontakt osoba Dejan Arslanagić, BA iur., telefon: 033/729-158.